ร้านสเต๊กกำไรดีแค่ไหน Jeffer VS Santa Fé
สมมติว่าเราจะต้องรับประทานสเต๊ก สองร้านสเต๊กที่เราพบเห็นกันเป็นประจำ ก็คงจะเป็นร้านชื่อ Jeffer และ Santa Fé แต่เคยสงสัยไหมว่า 2 ร้านนี้ใครขายดีกว่ากัน?  ก่อนอื่นมาดูกันว่าตลาดสเต๊กใหญ่แค่ไหน?
30 พ.ย. 2561

.santafe {
font-family: 'Tahoma';
font-size: 17px;
}
ร้านสเต๊กกำไรดีแค่ไหน Jeffer VS Santa Fé / โดย ลงทุนแมน
สมมติว่าเราจะต้องรับประทานสเต๊ก
สองร้านสเต๊กที่เราพบเห็นกันเป็นประจำ
ก็คงจะเป็นร้านชื่อ Jeffer และ Santa Fé
แต่เคยสงสัยไหมว่า 2 ร้านนี้ใครขายดีกว่ากัน?
ก่อนอื่นมาดูกันว่าตลาดสเต๊กใหญ่แค่ไหน?
ตลาดสเต๊กในประเทศไทย มีมูลค่าสูงถึงประมาณ 15,000 ล้านบาท
ซึ่ง 40% ของทั้งหมด จะเป็นร้านสเต๊กที่มีสาขาตามห้างสรรพสินค้า
และแน่นอนว่าทั้ง Jeffer และ Santa Fé จะอยู่ในกลุ่มนี้
Jeffer Steak (เจฟเฟอร์ สเต๊ก) เกิดขึ้นเมื่อประมาณ 19 ปีก่อน โดยคุณสหรัฐ กฤษฎาชาตรี ซึ่งเคยทำงานอยู่ในแผนกอาหารและเครื่องดื่มของโรงแรม ได้สังเกตเห็นว่า
ในสมัยนั้นสเต๊กมักจะถูกมองว่าเป็นของราคาแพงที่อยู่ในโรงแรมเท่านั้น
เมื่อเห็นถึงช่องว่างนี้ คุณสหรัฐ จึงได้ลาออกมาทำร้านสเต๊กเป็นของตัวเอง โดยเป้าหมายแรกของเขาก็คือ กลุ่มนักศึกษารุ่นใหม่ที่น่าจะมีโอกาสเข้าถึงได้ง่าย
ร้านสเต๊ก บี เค เค กริลล์ จึงได้ถูกเปิดขึ้นข้างมหาวิทยาลัย และค่อยๆ มีชื่อเสียงมากขึ้นพร้อมการเปลี่ยนชื่อมาเป็น Jeffer Steak อย่างที่เราเห็นกันจนทุกวันนี้
ในปี พ.ศ. 2557 คุณสหรัฐ ได้ขายร้าน Jeffer Steak ให้กับบริษัท เวฟ เอ็นเตอร์เทนเม้นท์ จำกัด (มหาชน) ซึ่งถือหุ้นใหญ่โดยตระกูลมาลีนนท์ ด้วยมูลค่า 631 ล้านบาท
ปัจจุบัน ร้าน Jeffer Steak มีจำนวนทั้งหมด 77 สาขาทั่วประเทศ
ส่วนร้าน Santa Fé Steak (ซานตาเฟ่ สเต๊ก) เกิดขึ้นเมื่อปี 15 ก่อนโดย คุณสุรชัย ชาญอนุเดช ที่ไม่ประสบความสำเร็จจากธุรกิจร้านอาหารตามสั่งชื่อว่า ครัวไท จนต้องขายร้านออกไป และกลายเป็นจุดกำเนิดของร้านสเต๊กแห่งนี้
ที่น่าสนใจคือ ปัจจุบันร้าน Santa Fé Steak มีจำนวนทั้งหมด 77 สาขาเช่นกัน
ซึ่งเรียกได้ว่าทั้งสองร้านนี้เป็นคู่แข่งที่สมน้ำสมเนื้อกันเลยทีเดียว
แล้วผลการดำเนินงานของ 2 บริษัทนี้ เมื่อเทียบกันแล้ว เป็นอย่างไร?
บริษัท เจฟเฟอร์ เรสโตรองต์ จํากัด เจ้าของร้าน Jeffer Steak
ปี 2558 รายได้ 743 ล้านบาท กำไร 27 ล้านบาท
ปี 2559 รายได้ 708 ล้านบาท ขาดทุน 5 ล้านบาท
ปี 2560 รายได้ 647 ล้านบาท ขาดทุน 76 ล้านบาท
บริษัท เคที เรสทัวรองท์ จํากัด เจ้าของร้าน Santa Fé Steak
ปี 2558 รายได้ 929 ล้านบาท กำไร 28 ล้านบาท
ปี 2559 รายได้ 1,077 ล้านบาท กำไร 29 ล้านบาท
ปี 2560 รายได้ 1,148 ล้านบาท กำไร 49 ล้านบาท
ดูจากตัวเลขก็จะเห็นได้ว่าร้าน Jeffer Steak รายได้ดูจะถดถอยลงเรื่อยๆ ซึ่งสวนทางกับร้าน Santa Fé Steak ที่เติบโตขึ้นทุกปี
เมื่อรายได้หดลง แต่มีค่าใช้จ่ายเท่าเดิม ก็เลยทำให้ Jeffer Steak ต้องพบกับภาวะขาดทุน ซึ่งเรื่องนี้เป็นการบ้านของ Jeffer Steak ที่ต้องค้นหาให้ได้ว่าจะเพิ่มยอดขาย และกลับมาทำกำไรได้อย่างไร
แต่สิ่งที่น่าสังเกตของเรื่องนี้ก็คือ
ธุรกิจสเต๊กที่ดูเหมือนว่าจะมีตลาดที่ใหญ่ แต่จริงๆ แล้วธุรกิจนี้มีการแข่งขันกันทั้งจากร้านสเต๊กด้วยกันเอง และ ร้านอาหารประเภทอื่นในห้างสรรพสินค้า
เราจะเห็นได้จากสเต๊กหนึ่งจานมีราคาไม่ถึงร้อยบาท ทั้งที่ร้านค้าเหล่านี้ต้องจ่ายค่าเช่าพื้นที่ห้าง และค่าพนักงาน
นั่นก็เป็นเหตุผลที่ทำให้อัตรากำไรของธุรกิจประเภทนี้อยู่ในระดับต่ำมาก
ถ้าให้ Santa Fé Steak ทุกๆ รายได้ 100 บาท จะมีกำไรเพียงแค่ 4.3 บาท เท่านั้น
ส่วน Jeffer Steak ทุกๆ รายได้ 100 บาท จะขาดทุน 11.7 บาท..
----------------------
<ad> ไม่ว่าจะเป็นร้านอะไร ก็ต้องมีระบบจัดการที่ดี
สุดยอดนวัตกรรม POS อันดับ 1 ของไทย บริหารงานขาย ควบคุมสินค้าคงคลัง กำไร-ขาดทุน
ดูรายงานผ่านมือถือ และส่งเมลอัตโนมัติ ทุกวัน ทำให้คุณไม่พลาดทุกข้อมูลงานขาย
สนใจเพิ่มเติม คลิก
LINE: seniorsoft_marketing
ปรึกษาฟรี 061-423-9511
----------------------
References
-
-
-
-
-